b'\n_START_ARTICLE_\nPave Innocens 8.\n_START_SECTION_\nEmbede\n_START_PARAGRAPH_\nHan solgte \xc3\xa5benlyst kirkens ydelser og modtog bl.a. 40.000 dukater af sultan Beyazid II for at holde prins Dschem som fange i Vatikanet, samtidig med at han pr\xc3\xa6dikede korstog mod tyrkerne; han fik en af sine s\xc3\xb8nner gift med en datter af Lorenzo de\' Medici, hvorved den betydningsfulde forbindelse mellem pavehoffet og huset Medici indlededes. Ved bullen "Summis desiderantes" gav han hekseforf\xc3\xb8lgelserne kirkens stempel; han ford\xc3\xb8mte 900 af Pico della Mirandolas s\xc3\xa6tninger og bek\xc3\xa6mpede hussitterne i B\xc3\xb6hmen._NEWLINE_Innocents navn er i dag knyttet til pr\xc3\xa6gtige bygninger i Rom \xe2\x80\x93 Villa del Belvedere.\n_START_SECTION_\nBlodtransfusion\n_START_PARAGRAPH_\nPave Innocens regnes for at have f\xc3\xa5et foretaget verdens f\xc3\xb8rste blodtransfusion. Det skete omkring den 20. juli 1492, da paven i forbindelse med et komatilf\xc3\xa6lde blev tilr\xc3\xa5det dette af en l\xc3\xa6ge. Ved indgrebet fik han tilf\xc3\xb8rt 2 liter blod fra tre drenge ned gennem halsen. Behandlingen havde dog ikke den \xc3\xb8nskede effekt, da b\xc3\xa5de paven og drengene efterf\xc3\xb8lgende d\xc3\xb8de.'